b"\n_START_ARTICLE_\nPl\xc3\xbateus\n_START_SECTION_\n\xc3\x9as en recerca\n_START_PARAGRAPH_\nL'eri\xc3\xa7\xc3\xb3 de mar \xc3\xa9s un model molt utilitzat en investigaci\xc3\xb3: Realitzar una fecundaci\xc3\xb3 en laboratori \xc3\xa9s relativament simple, i les cohorts d'eri\xc3\xa7\xc3\xb3 s\xc3\xb3n f\xc3\xa0cils a mantenir a baix cost contr\xc3\xa0riament al d'altres models animals. A m\xc3\xa9s, els seus ous i les seves larves s\xc3\xb3n transparents, el que permet una excel\xc2\xb7lent observaci\xc3\xb3 dels processos cel\xc2\xb7lulars. Les esp\xc3\xa8cies m\xc3\xa9s utilitzades en investigaci\xc3\xb3 cient\xc3\xadfica s\xc3\xb3n sobretot Arbacia punctulata i Strongylocentrotus purpuratus._NEWLINE_D'altra banda les larves pl\xc3\xbateus desenvolupen deformacions si les concentracions de contaminants a l'aigua sobrepassen un cert llindar. S\xc3\xb3n doncs utilitzats en ecotoxicologia com indicadors de contaminaci\xc3\xb3 del medi. Aix\xc3\xad mateix, el percentatge d'o\xc3\xb2cits fecundats disminueix amb l'augment dels contaminants al medi: La densitat de larves \xc3\xa9s doncs, ella tamb\xc3\xa9, significatiu de l'estat de l'aigua._NEWLINE_Durant m\xc3\xa9s d'un segle, els embri\xc3\xb2legs han utilitzat A. punctulata com a model experimental, perqu\xc3\xa8 els nombrosos embrions produ\xc3\xafts en una sola posta es desenvolupen de manera s\xc3\xadncrona._NEWLINE_En gen\xc3\xa8tic, durant decennis, l'embri\xc3\xb3 d'eri\xc3\xa7\xc3\xb3 s'ha usat per establir la teoria cromos\xc3\xb2mica de l'her\xc3\xa8ncia, la descripci\xc3\xb3 dels centrosomes, la partenog\xc3\xa8nesi i la fecundaci\xc3\xb3. Els treballs d'investigaci\xc3\xb3 en el transcurs dels darrers trenta anys, han perm\xc3\xa8s comprendre fen\xc3\xb2mens tals com l'ARNm estable i el control de la traducci\xc3\xb3 gen\xc3\xa8tica, l'a\xc3\xafllament i la caracteritzaci\xc3\xb3 del fus mit\xc3\xb2tic, i la constataci\xc3\xb3 que les principals prote\xc3\xafnes estructurals del fus s\xc3\xb3n els microt\xc3\xbabuls._NEWLINE_El primer equinoderm del que es seq\xc3\xbcenci\xc3\xa0 totalment el genoma fou l'eri\xc3\xa7\xc3\xb3 porpra Strongylocentrotus purpuratus."